TOPปฎิเสธข่าวซื้อเอสโซ่
ไทยออยล์(TOP ) ปฎิเสธจะซื้อบริษัทเอสโซ่ หลังข่าวสะพัดเตรียมซื้อหุ้นในราคา2เท่าของมูลค่าหุ้นทางบัญชี
31 ม.ค. 2555

ไทยออยล์(TOP ) ปฎิเสธจะซื้อบริษัทเอสโซ่ หลังข่าวสะพัดเตรียมซื้อหุ้นในราคา2เท่าของมูลค่าหุ้นทางบัญชี 
บริษัทไทยออยล์(TOP ) ปฎิเสธข่าวเรื่อง บริษัทได้มีการจัดประชุมคณะกรรมการบริษัทฯ เมื่อวันที่ 26 ม.ค.ที่ผ่านมา และได้มีมติให้เข้าซื้อกิจการแห่งหนึ่ง นั้นบริษัทฯ ขอเรียนชี้แจงว่า ข้อความที่ปรากฏในข่าวไม่เป็นความจริงแต่อย่างใด
ทั้งนี้ มีข่าวว่า บริษัทไทยออยล์จะซื้อบริษัทเอสโซ่ (ESSO)ในราคา 2 เท่าของมูลค่าหุ้นทางบัญชีหรือเท่ากับ 15.40 บาท ส่งผลให้ราคาหุ้น ทั้งสองตัวปรับตัวขึ้น  
แต่เมื่อบริษัทไทยออยล์ปฎิเสธข่าวว่านี้ ทำให้ราคาหุ้นไม่เปลี่ยนแปลงจากวันก่อนคือ TOP  ซื้อขายที่ 64.25บาทและ ESSO อยู่ที่  13 .30 บาท